Izvor: Dusan Mirkovic/PIXSELL

Jučerašnja se svečana prolava u Kninu završila Thompsonovim koncertom. Tijekom pjevanja pjesme "Čavoglave", Thompson je izgovorio i pozdrav Za dom spremni, što su prisutni objeručke prihvatili, nakon čega je zaradio policijsku prijavu.

O svemu se pjevač oglasio i putem svoga službenog profila na Facebooku. Prenosimo ga u cijelosti.

"Odmah po silasku s bine nakon kninskog koncerta, kninska policija je na putu do bakstagea iz nepoznatih razloga presrela Thompsona u namjeri da ga privede na stranu, Thompsonovo osiguranje nije to dopustilo pa su policajci kasnije došli do bekstagea da bi Thompsonu uručili OBAVIJEST o prekršaju, jer je GLASNO pjevao "ZA DOM SPREMNI".

Cijeloj javnosti je jasno da je Thompson pjevao pjesmu "Bojna Čavoglave", koja u svom dijelu ima stih ZA DOM SPREMNI i kako logika nalaže, GLASNO, jer koliko je nama poznato ne postoji tiho pjevanje, a isto tako znamo da ta pjesma nije zabranjena.

Ista ta policija u svojoj se prekršajnoj OBAVIJESTI poziva na članak 5. Zakona o prekršajima protiv JRM-a., koji ni u jednom djelu ne govori o pjevanju ZA DOM SPREMNI.

Očito nekima smeta i Oluja i veličanstvena proslava pobjedonosne Oluje u Kninu, a i ova večer u Kninu koja je posvećena gradu heroju, Vukovaru.

Je li policija svjesna što radi?

Je li i ovo u svrhu izborne kampanje i u čijem interesu?

I konačno, je li policija imala namjeru, svjesno izazvati kaos?", stoji u statusu na službenoj stranici pjevača.

Naša novinarka na terenu, Katarina Brečić, sve je snimila, a njezin video pogledajte u prilogu.

00:00 Izvor: N1

Čim je završio prijenos na HRT-u Thompson okupljene u Kninu počastio Bojnom Čavoglave i pozdravom ZDS #n1infopic.twitter.com/jVUXK4k88d — Katarina Brecic (@kbrecic) August 5, 2016

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.